বাংলা নববর্ষে হয়ে গেল রান্নার লড়াই ‘আমি অন্নপূর্ণা’

কলকাতা: বাংলা নববর্ষ মানেই ভূরিভোজ, গান, আড্ডা। বাঙালিয়ানার সেই আমেজ পুরোমাত্রায় ধরা দিল ‘খবর এখন’ বাংলা সান্ধ্য দৈনিক নিবেদিত ‘আমি অন্নপূর্ণা’ রান্না প্রতিযোগিতার গ্র্যান্ড ফিনালে অনুষ্ঠানে। খবর এখন-এর সম্পাদক বিপ্লব চৌধুরীর উদ্যোগে এই অনুষ্ঠান আয়োজিত হয়েছিল রাসবিহারী এভিনিউয়ের শের-এ-বেঙ্গল, বেদুইনে।

১২৩ জন প্রতিযোগীর মধ্যে থেকে প্রাথমিক বিচারে নির্বাচিত ১০ জন প্রতিযোগীকে বেছে নেওয়া হয়। তাঁরা প্রত্যেকেই রসনাতৃপ্তির নিজস্ব পথ দেখিয়েছেন। তবে সমস্ত প্রতিযোগিতার মতোই এক্ষেত্রেও বিজয়ী একজন, তাঁর নাম দেবলীনা সাহা। দ্বিতীয় ও তৃতীয় হয়েছেন রুমা দাশগুপ্ত এবং স্বস্তিকা বারুই ।

আরও পড়ুন: ভারতে রয়েছে রংবেরঙের শহর, জেনে নিন তালিকা

নববর্ষ উপলক্ষে এই প্রতিযোগিতা এবং অনুষ্ঠানে বসেছিল চাঁদের হাঁট। এসেছিলেন গোটা বিশ্বে ভারতের নাম উজ্জ্বল করা জাদুকর পিসি সরকার জুনিয়র। সঙ্গে ছিলেন তাঁর স্ত্রী জয়শ্রী সরকার। রান্নার প্রতিযোগিতায় এঁরা ছিলেন বিচারক। বিচারক হিসেবে ছিলেন অভিনেত্রী দেবিকা মুখোপাধ্যায়, পিয়ারলেস-ইন হোটেলের চিফ শেফ সৌম্যদীপ মিত্র, টেকনো ইন্ডিয়ার সিইও এবং ডিরেক্টর প্রফেসর ডঃ সুজয় বিশ্বাস, নিউট্রিশনিস্ট ডঃ চৈতালি মণ্ডল এবং আরজে পামেলা । এই স্বাদ ও গন্ধময় অনুষ্ঠানটিকে সুরধ্বনির মূর্চ্ছনায় ভাসাতে এসেছিলেন আন্তর্জাতিক খ্যাতিসম্পন্ন সঙ্গীতশিল্পী তৃথা। অনুষ্ঠানে উপস্থিত ছিলেন বিধায়ক ও মেয়র পারিষদ দেবাশিস কুমার। সঞ্চালকের ভূমিকায় মঞ্চ আলো করলেন আরজে খাস কৌশিক।

‘খবর এখন’ বাংলা সান্ধ্য দৈনিকের পক্ষে সম্পাদক বিপ্লব চৌধুরী জানান, বাংলা নববর্ষের মেজাজে এই অনুষ্ঠান একটি বৈঠকি আড্ডার মেজাজ এনে দিয়েছে । প্রতিবছর এই অনুষ্ঠান চালিয়ে যাবেন তিনি‌ ।

অনুষ্ঠান সহযোগিতায় ছিল সিমলা বিরিয়ানি, মৃগনয়নী, ক্রিয়েটিভ বেঙ্গল ফাউন্ডেশন, গ্রামীণ ঘি ও মধু, আকাই পলি প্রিন্ট, নুভোটোন ন্যাচারাল বিউটি থেরাপি এবং বেদুইন । ফুড পার্টনার ওয়াও মোমো, উইনার্স আইসক্রিম এবং পবিত্র জল । আউটডোর পার্টনার অরুণ সাইন এবং অ্যাড কিং । রেডিও পার্টনার 92.7 বিগ এফএম এবং টেলিভিশন পার্টনার তারা টিভি এবং তারা নিউজ ।‌

দেখুন অন্য খবর